GEORGE KNAPP WARTAWAN SIASATAN
Helo?
- Awak tahu nama dan kerja saya, bukan? - Ya.
Awak tahu awak akan dilabel sebagai tukang adu?
Ya, saya tahu.
Awak dah beri keterangan di depan Kongres?
Dah, tapi secara tertutup.
Secara umum, belum lagi.
Saya nak kongsi cerita ini dengan dunia, tapi saya perlukan bukti.
Saya boleh bawa awak ke salah satu lokasi yang boleh buktikan mereka wujud.
Apa yang ada di situ?
Antigraviti, sistem persenjataan canggih...
Ada teknologi di luar sana yang jauh lebih canggih,
bukan piring terbang semata-mata.
Tentera AS dan kontraktornya ada kemampuan untuk bangunkan semula teknologi itu?
Ya, mereka dah bangunkannya semula sejak lebih 50 tahun dulu.
Apa kami boleh buat untuk bantu awak bongkar cerita ini?
Adakah cara untuk kita teruskan dan cari bukti kukuh
yang boleh meyakinkan orang tentang dakwaan awak?
Saya sedang usahakan. Susah nak masuk ke tempat itu.
Saya perlu jaga keselamatan diri, orang-orang dalam
dan sesiapa yang berkaitan.
Termasuklah awak, George.
Ada banyak bukti
yang menunjukkan adanya interaksi dengan kecerdasan bukan manusia di Bumi.
Kita tak tahu asal usul dan kemampuan mereka.
Tentera AS tahu
ada minat yang sangat mendalam terhadap subjek itu
yang sensitif dan sangat sulit.
Wah! Apa benda itu?
Ia memang wujud dan saya akan buktikannya.
Nama saya George Knapp. Orang kenal saya sebagai Wartawan UFO.
Saya buat liputan tentang cerita ini dari semua sudut
rasanya lebih lama daripada wartawan arus perdana lain.
Kita cuma nak tahu hal sebenar.
Pada awalnya, saya sendiri tak percaya UFO wujud.
Saya anggap ia berita biasa,
tapi selepas bercakap dengan saksi...
Mungkin ia peristiwa paling penting dalam sejarah peradaban manusia.
...pakar...
Hipotesis kewujudan makhluk asing adalah berdaya maju
dan munasabah bagi saya.
...dan jejak bukti di seluruh dunia,
mustahil untuk saya jelaskan semuanya.
Bagaimanapun selama ini, kebenaran dirahsiakan
kerana stigma sosial dan kerahsiaan kerajaan.
Ada orang cakap, "Kalau buka mulut, hanguslah pencen awak."
Orang yang tampil bersuara mungkin berdepan ancaman sebenar.
Kerajaan tipu kita tentang UFO, merahsiakan maklumat,
menyiasat organisasi UFO dan mempertikaikan kredibiliti saksi UFO.
Mereka guna taktik yang kejam dan kotor
untuk seksa saya secara profesional dan peribadi.
Selama hampir 25 tahun, saya berusaha untuk bawa topik ini
ke dalam media arus perdana
dan semuanya sia-sia.
Sekarang, zaman dah berubah.
Kita bercakap tentang semua jenis fenomena anomali.
Sekarang, Kongres pun mula ambil serius...
Ia kenampakan UFO yang paling berwibawa dalam sejarah.
...tapi semakin dekat kita dengan bukti,
bangkai piring terbang dan makhluk asing, semakin sukar untuk merungkainya.
Soalan yang penting sekarang bukanlah, "Adakah UFO wujud?"
Sebaliknya,
"Apa mereka buat di sini? Apa mereka nak daripada kita?"
Kita tak takut, bukan?
Kita dalam perjalanan ke KLAS-TV, tempat kerja saya sejak 1981.
Sejak 43 tahun lepas, saya bekerja sebagai wartawan di KLAS-TV Las Vegas.
- Saya dah sedia. - Kami dah sedia.
Dalam tiga, dua...
Area 51 ialah pangkalan rahsia yang paling terkenal di dunia.
Teknologi apa yang dibangunkan secara rahsia di sana?
George Knapp, 8 News Now.
Saya tak tahu semua itu semasa pindah ke Las Vegas.
Saya tak tahu adanya Area 51 atau tapak ujian Nevada,
tempat paling banyak nuklear diletupkan.
Saya tak tahu adanya Pangkalan Tentera Udara Nellis.
Banyak rahsia yang disembunyikan di sini. Ada yang dah terbongkar,
tapi kebanyakannya masih diselubungi misteri.
UFO yang cari saya, bukan sebaliknya.
Pada satu hari, ada orang datang ke KLAS.
John Lear, anak Bill Lear, pengasas Learjet.
Dia datang ke stesen bersama timbunan dokumen setinggi ini.
Dia letak di atas meja bos saya dan cakap,
"Cerita pasal UFO ini paling besar dalam karier awak dan buat awak terkenal."
Bos saya baca empat atau lima muka surat,
tolak timbunan itu dan cakap,
"Mustahillah. Kalau cerita ini betul, saya dah tahu."
PROJEK ISYARAT
Sebelum Lear beredar saya cakap, "Biar saya tengok."
Ketika itu, saya ada rancangan temu bual.
Saya jemput Lear ke rancangan itu dan biar dia ceritakan semuanya.
Saya mula berminat dengan UFO kira-kira dua tahun lalu.
Ayah dan abang saya pernah nampak UFO.
Dia kongsikan satu cerita yang sangat menarik.
Awak nak tahu, George?
Saya dapat tahu kerajaan jumpa
antara 10 hingga 15 buah bangkai piring terbang.
Mereka simpan 30 hingga 50 bangkai makhluk asing
di dalam tangki kriogenik
yang berasal dari lima tamadun berbeza.
Awalnya saya agak skeptikal,
tapi selepas itu, saya terima banyak panggilan.
Ia sangat mengagumkan.
Saya nampak piring gergasi terbang.
Ya, makhluk asing datang ke Bumi.
Saya tahu itu bukan kapal terbang atau helikopter.
Saya dapat berdozen-dozen, beratus-ratus dan beribu-ribu mesej.
Akhirnya selepas suatu ketika, orang dalam kerajaan,
orang yang tahu rahsia itu mula cari saya dan buka cerita.
Kita patut siasat perkara ini.
Saya simpan saja semua maklumat yang dikongsikan dengan saya selama ini,
tapi bangkai gajah bolehkah ditutup dengan nyiru?
Pada Disember 2017, New York Times terbitkan artikel
yang mendedahkan kewujudan sebuah program sulit kerajaan
yang menyiasat UFO.
Selepas artikel itu diterbitkan,
Kongres buat perbicaraan secara tertutup
dan dengar keterangan bersumpah daripada saksi UFO.
Kalau ada objek asing terbang di ruang udara kita,
yang bukan milik kita atau sekutu kita, maksudnya kita dalam bahaya.
Tahun lepas, ada ura-ura yang Kongres nak buat perbicaraan
dan mereka minta saya cari saksi yang ada kredibiliti.
Antaranya pegawai berpangkat tinggi
yang mendedahkan penemuan UFO.
Objek-objek ini menghampiri pos kawalan pada kelajuan tinggi sebelum hilang.
Ia mematikan radar pesawat.
Ia melangkaui sains material yang kita miliki sekarang.
Kalau ada piring terbang terhempas,
adakah bangkai juruterbangnya ditemui?
Ya, ada hidupan yang ditemui.
Manusia atau bukan manusia?
Bukan manusia dan ia disahkan oleh pakar dalam program itu
yang masih berkhidmat sehingga sekarang.
Dave Grusch mendakwa ada operasi dapatan semula bangkai,
program kejuruteraan balikan
yang berjaya mengekstrak teknologi yang melangkaui teknologi kita.
Semua khabar angin yang kita dengar selama ini benar
dan saya nampak sendiri depan mata.
Saya nampak George Knapp ceroboh Area 51. Sebab dialah saya tahu tentang itu.
Inilah peluang terbaik kita untuk rungkai semua persoalan,
jadi saya akan manfaatkan ilmu, hubungan dan akses khas saya
untuk cari jalan baharu,
menyiasat motif dan matlamat mereka ke sini.
Inilah peluang yang saya tunggu sejak 37 tahun dulu
dan saya takkan sia-siakannya.
Isu ini serius sejak dulu lagi. Dah terlalu lama isu ini diabaikan.
RUMAH GEORGE
Saya berbual dengan lelaki yang tak mahu dikenali
di gurun tempoh hari, tapi saya dah tahu identiti dia.
Saya tahu nama dia.
Saya minta sahabat lama saya untuk siasat latar belakang lelaki itu
untuk sahkan kredibiliti dakwaan dia
dan dia boleh dipercayai.
Sahabat saya cakap,
"Saya rasa dia boleh dipercayai.
Dia pernah bercakap dengan Kongres
dan Arrow, divisyen baharu Pentagon yang siasat UFO.
Dua dakwaan yang diberitahu oleh saksi."
Kawan saya cakap kedua-duanya benar.
Dia boleh dipercayai. Kemudian, saya ajak dia jumpa.
Malangnya, dia belum bersedia.
Sementara itu, saya tumpukan fokus pada persoalan paling besar.
"Apa mereka buat di sini?"
Sebelum itu, kita kena lihat semua pola yang direkodkan
yang berulang di seluruh dunia.
UFO sering dilihat di ruang udara pangkalan tentera,
jadi mungkin mereka nak lihat kemampuan kita.
Mereka berminat dengan sumber makanan kita
dan kadang-kadang, buat kontak rapat dengan manusia,
seolah-olah cuba memahami identiti dan cara hidup kita.
Benda itu lagi.
Biasanya, mereka cuma menampakkan diri
kepada satu individu atau kumpulan kecil untuk seketika
sebelum hilang.
Ada kalanya, mereka menampakkan diri di depan ribuan orang pada satu-satu masa.
Adakah mereka cuba tunjuk hebat atau cuba berkomunikasi?
Apa pun, mereka bijak. Mereka lebih bijak daripada kita.
Mungkin ia bukan sekadar operasi risikan
untuk kumpul kepingan bagi melengkapkan susun suai gambar,
sekali gus menjelaskan fenomena yang berlaku sejak lebih 70 tahun dulu.
Pertama, saya akan siasat satu petunjuk baharu
dalam salah satu misteri UFO yang paling besar dan meluas.
Mutilasi haiwan.
Hari ini saja, hampir 15,000 kes mutilasi dilaporkan.
Pakar bedah misteri itu mencuri organ seks,
tetek, rektum, mata atau telinga.
Mutilasi haiwan ialah bahagian yang paling membingungkan
dalam gambaran UFO yang lebih besar.
Ia berlaku di seluruh dunia.
Biasanya bangkai berendamkan darah,
tapi tiada setitis pun darah di atas tanah.
Ada kesan terbakar dan ia seolah-olah dipotong guna skalpel.
Saya mula siasat fenomena mutilasi haiwan pada lewat 80-an.
Ada banyak kes dilaporkan di Nevada, kampung saya.
Sehingga hari ini,
kita masih tak tahu pelaku atau motifnya,
tapi ada aktiviti udara aneh yang pernah dilaporkan
yang berkaitan dengan mutilasi lembu sejak bermulanya fenomena itu.
Banyak cerita mutilasi binatang ternakan dan cahaya aneh di langit dilaporkan
di Amerika Syarikat sejak 1980-an,
tapi hanya pada awal 1970-an, satu corak mula muncul.
Apa motif mereka? Adakah mereka menuai lembu?
Mereka sedang menyiasat atau meninjau rantai makanan kita?
Adakah itu helah mereka untuk lihat reaksi kita?
Kita tak tahu jawapannya,
tapi nampaknya, memang ada hubungan simbiosis
antara objek aneh di langit dan fenomena mutilasi misteri ini
yang berlaku di seluruh Amerika Utara dan dunia.
Petunjuk ini masih aktif dan dalam siasatan.
Penternak di timur Oregon melaporkan beberapa kes mutilasi aneh.
Seorang syerif bernama Jeremiah Holmes yang siasat kes ini.
Sepertimana polis-polis lain di Amerika Utara
yang cuba siasat fenomena ini, dia pun kebingungan.
Saya harap dengan kedatangan saya ke sini,
kita akan lebih memahami punca ia terus berlaku.
Kita mesti ambil kira semua kemungkinan.
Saya minta kenalan saya, Doug Laux, untuk jumpa saya di sini
dan bantu saya cari jawapannya.
Saya bekas pegawai kes CIA.
Dalam bahasa Hollywood, saya pengintip.
Semasa berkhidmat, saya pengintip operasi lapangan.
Saya hidup dalam kepura-puraan dan ada banyak identiti,
tapi saya boleh kenal penipu dalam sekelip mata saja.
Saya kagum dengan pengalaman Doug.
Dia dah mempertaruhkan semuanya.
Dia tahu tentang risikan balas dan helahnya.
Gembira jumpa awak.
Dia tak tahu apa-apa tentang UFO, jadi dia masih neutral
dan dia boleh menilainya dari sudut yang berbeza berbanding saya.
- Terima kasih datang. - Sama-sama.
Kami dengar yang sebelum ini, awak kerja di ladang.
- Sebelum awak jadi polis. - Ya.
Awak ada pengalaman tentang misteri mutilasi itu.
- Ya. - Apa yang berlaku?
Pada 2004, saya bekerja di sebuah ladang di selatan Oregon.
Semasa saya bekerja di sana, ada beberapa kes mutilasi lembu.
- Adakah kes itu berjaya diselesaikan? - Tak.
Berapa banyak laporan yang awak dah terima?
Sejak kes pertama pada 2019, saya rasa ada...
Semuanya ada lima kes.
Antara kelima-lima kes itu,
adakah persamaan yang membuatkan awak terfikir,
"Mungkinkah ia dilakukan oleh individu yang sama?"
Organ pembiakan, telinga, lidah dan hidung lembu-lembu itu hilang.
Pipinya macam dipotong dengan pisau cukur.
Ada yang kata ia kerja pemangsa, kultus atau makhluk asing.
Malah, ada yang kata ia kerja kerajaan.
Orang cuba rungkai misteri mutilasi lembu sejak ia mula dilaporkan.
Penternak di New Mexico, apabila makin banyak ternakan dimutilasi,
lembu, biri-biri dan kuda,
mereka upah bekas ejen FB untuk siasat.
Ia cuma usaha mengaburkan kebenaran. Dia buat siasatan ala kadar
dan keluarkan laporan yang dah dipetik berulang kali.
"Ini kerja pemangsa. Ini kerja koyote dan singa gunung."
Bukan!
Koyote tak kerat mangsanya guna skalpel.
Ada orang kata ia penyembah syaitan,
jadi di mana mereka dan kenapa mereka tak ditangkap?
Ada beribu-ribu kes, tapi seorang pun tak pernah ditangkap.
Hebat betul penyembah syaitan itu.
Polis takkan cakap, "Mungkin makhluk asing."
- Awak pun takkan cakap macam itu... - Betul.
...tapi ada benda yang tak kena, bukan?
Sebagai seorang penyiasat, kita tak boleh prejudis dalam siasatan
kerana akan ada kemungkinan untuk kita mengabaikan bukti sebenar.
Kalau tahu motif, kita akan jumpa pelaku.
Kalau tak tahu motif, susah kita nak cari pelakunya.
Penternak jarang laporkan hal-hal macam ini.
Dengan siapa kami boleh bercakap?
Dave Hunt. Dia yang pertama buat laporan kepada saya.
Awalnya dia tak nak cakap tentang itu,
tapi sekarang dia lebih terbuka, jadi mungkin awak boleh cakap dengan dia.
Yang saya tahu kebelakangan ini, Daerah Grant, Harney, Crook
dan Deschutes ada kes yang sama.
Saya tak nak buat apa-apa andaian sebelum mulakan siasatan,
tapi kalau saya nampak corak, bukan kebetulan, tapi corak.
Apakah yang menyebabkan pengulangan ini?
Kenapa ia berlaku?
Ada sesuatu yang menyebabkan hal ini berlaku
dan saya akan siasat.
Sarjan Holmes beri dua petunjuk berbeza
tentang insiden mutilasi lembu terbaharu yang jaraknya kira-kira 300 km.
Saya siasat salah satu kes aktif di Daerah Wheeler,
sementara Doug jumpa bekas pengurus ladang di Daerah Harney.
Kes itu di luar bidang kuasa Sarjan Holmes,
tapi ia berjaya menggemparkan semua badan berkuasa di timur Oregon.
Kita baru tiba di Burns, Oregon.
Percayalah, bukan senang nak sampai ke sini.
Saya ada kenalan di sini bernama Colby.
Lembu-lembu dia sendiri pernah dimutilasi.
Saya boleh dengar sendiri daripada mulut orang
yang lembunya pernah dimutilasi.
Saya dengar Colby tak percaya makhluk asing
dan saya hormatinya,
tapi kesudian dia untuk bercakap dengan saya
menunjukkan yang dia nakkan jawapan.
Colby?
Selamat pagi.
- Doug. - Doug?
- Apa khabar? - Salam kenal.
- Terima kasih datang. - Gembira jumpa awak di sini.
Nama saya Colby Marshall. Saya membesar di sini, di Daerah Harney.
Keluarga saya tinggal di sini selama kira-kira enam generasi.
Anak-anak saya membesar di sini.
Kita sembang di belakang ini.
Lima ekor lembu jantan saya dibunuh dan dimutilasi
dalam tempoh 24 jam.
Pekerja saya jumpa bangkai lembu pertama di sini
dalam keadaan yang sangat pelik.
Apabila dia jumpa bangkai lembu kedua, kami tahu ada sesuatu tak kena.
Dua ekor lembu sehari.
Tepat sekali.
Kami hubungi polis.
Kami hubungi Jabatan Hutan.
Kami berhubung dengan syerif daerah
dan minta semua pihak turun padang untuk cari bukti forensik
dengan harapan boleh jumpa pelakunya,
termasuk menawarkan ganjaran 25,000 dolar.
Malangnya, tiada apa-apa.
Apa kata awak tengok sendiri lokasinya?
Saya memang nak tengok. Kalau dah sedia, jom.
BURNS DAERAH HARNEY
FOSSIL DAERAH WHEELER
Saya baru tiba di Fossil, Oregon, untuk jumpa Dave Hunt.
Menurut syerif, Dave Hunt seorang yang boleh dipercayai.
Dia anak jati Fossil, membesar di sini,
penternak generasi kelima dan tinggal di sini selama 70 tahun.
Puas kami pujuk dia dan jiran-jiran dia untuk bercakap dengan kami.
Lebih sedozen jiran dia turut mengalami hal yang sama.
Mereka bukan nak jadi selebriti atau mulakan siar audio.
Mereka cuma nak ia berhenti.
Saya dah pergi ke serata Amerika Utara dan kebanyakan penternak tak nak cerita.
Susah nak cerita. Kami ternak lembu sejak kami masih kecil.
Kami tahu serba-serbi tentang lembu,
jadi apabila nampak sesuatu yang tak masuk akal,
kami perlukan masa untuk hadam semuanya.
Ceritakan tentang lembu-lembu awak.
Ia bermula pada Disember
dan berulang pada Jun atau Julai berikutnya.
Bukan saya seorang saja. John Day, Seneca dan Antelope pun kena.
- Jiran saya. - Awak rasa berapa ekor lembu yang mati?
Banyak, 15 hingga 20 ekor.
- Dalam tempoh berapa lama? - Tiga atau empat tahun kebelakangan ini.
Saya difahamkan ada kejadian aneh yang berlaku sebelum itu.
Saya tak tahu puncanya, tapi kami jumpa banyak crop circle
di padang ragut.
Crop circle bercorak. Sekejap ada, sekejap tiada.
Lebih jelas pada musim bunga
dan semuanya berlaku pada masa yang hampir sama.
Awak rasa ia ada kaitan dengan benda-benda aneh di langit?
Ya, ada. Sejujurnya, saya pernah nampak UFO.
- Terangkan. - Bentuknya bulat.
Ada tingkap hijau segi empat tepat di tengah-tengahnya
dan tingkap merah bulat di atasnya.
Berapa lama awak nampak?
Sempatlah saya masuk dan ambil senapang.
- Awak tembak? - Tak! Itu yang kelakarnya.
Ia tak bergerak dan isteri saya panggil saya.
Saya keluar dan cakap, "Saya nak tembak benda itu."
Saya pun masuk ambil senapang. Yang kelakarnya,
sebaik saja saya tengok skop, benda itu dah tiada.
Hilang?
Tak naik, turun, ke kiri atau kanan.
Saya tak terkejut apabila tahu adanya aktiviti UFO
di sebalik fenomena mutilasi ini
kerana itulah yang dilaporkan di seluruh dunia.
Bagaimanapun, kami baru tahu ada aspek lain di sebalik misteri ini.
Antaranya, crop circle.
Bulatan-bulatan besar di tengah-tengah padang ragut.
Kemudian selepas beberapa tahun, rumput yang tumbuh di situ
lebih subur berbanding rumput di sekelilingnya.
Di mana logiknya?
Kenapa tiada agensi kerajaan yang siasat hal ini?
Sebab mereka tak percaya kredibiliti saksi atau sebab mereka dah tahu?
Boleh tunjuk lokasi bangkai lembu itu ditemui?
Boleh.
- Saya tahu harga semasa lembu. - Betul.
Lima ribu hingga 10,000 dolar seekor.
Setiap kali ia berlaku, kami rugi 20,000 dolar.
Kalau ada orang rosakkan kereta kita yang berharga 20,000 dolar,
kita tentu marah.
Bayangkan orang rosakkan lima buah kereta anda?
Alasan yang paling logik
ialah Colby ada musuh yang nak dia rugi 100,000 dolar.
- Betul. - Persoalannya sekarang, "Kenapa?"
Pernahkah awak terfikir yang mungkin ini bukan kerja manusia?
Orang tentu pernah tanya. Mereka syak ia kerja makhluk asing.
- Betul. - Apa pendapat awak?
Saya rasa ini bukan kerja makhluk asing.
Saya rasa ini kerja sekumpulan individu.
Saya tak buat sebarang andaian awal macam kebanyakan orang.
Semakin banyak bukti yang menyokong,
semakin saya akan percaya dan sependapat dengan mereka.
Lebih-lebih lagi apabila bercakap tentang sesuatu yang aneh pada mulanya.
Di sinilah pekerja saya jumpa bangkai lembu pertama.
Oh, Tuhan! Saya tak sangka tulangnya masih ada.
Ya.
Saya nampak tulangnya berterabur di atas tanah.
Susah nak percaya.
Bangkai lembu itu terbaring di situ tanpa alat kelamin.
Semua organ pembiakannya dikeluarkan, tapi bangkai itu langsung tak terusik.
Maaf cakap, tapi buat apa curi testis lembu?
Boleh dapat percuma di pasar.
Tiada setitis pun darah di sekeliling bangkai itu.
Malah beberapa bulan selepas itu, bangkai itu mencair ke dalam tanah.
Bangkai itu tak dirobek atau dimakan oleh pemangsa.
Setahu saya, seekor lembu ada kira-kira 50 liter darah.
- Betul. - Banyak darah.
Betul. Sepatutnya, banyak darah.
- Sangat banyak. - Ya.
Macam mana mereka buat semua itu tanpa tumpahkan setitik pun darah?
Maksudnya, darah lembu itu disedut terlebih dulu.
Sebelum mereka potong alat kelaminnya, mereka sedut semua darahnya.
Ya.
Di sana, awak boleh nampak di bawah pokok-pokok itu,
itulah tulang lembu kedua yang dimutilasi.
Saya boleh nampak.
Sama macam lembu pertama tadi, Doug. Kita boleh tengok sendiri.
Tulang-tulangnya masih ada di sini.
Tiada pembangkai atau pemangsa
yang carik bangkai lembu ini dan seretnya ke sana sini.
Semua tulang ini masih sempurna.
Tiada satu pun bahagian yang dikoyakkan atau digigit
oleh koyote dan pemangsa lain.
- Guna gigi. - Betul.
Mungkin pemangsa terhidu bau sesuatu
dan tak berani untuk datang dekat atau sentuh bangkai ini.
- Lima ekor, bukan? - Betul.
Bangkai lain pun tak disentuh oleh haiwan pemangsa?
- Betul. - Maksudnya...
Ini bukan kebetulan. Saya percaya semuanya bersebab.
- Tak mungkin. - Mustahil.
Yang paling menakutkan bagi saya ialah kejituan dan kesempurnaannya.
Saya tak terkejut orang percaya semua ini kerja makhluk asing.
Yang pasti, saya yakin mereka ada matlamat tersendiri.
Saya percaya ini kerja seseorang atau sesuatu
dan teknologi mereka sangat maju.
Lembu-lembu saya ragut rumput di padang ragut ini.
Kita berhenti di sini.
Inilah lokasinya.
- Di sini? - Di sini.
Lembu jantan itu terbaring di sini
dengan mukanya terarah ke sana dan kaki depan terkangkang.
Saya tak pernah tengok lembu dalam posisi macam itu.
Tambahan pula, tiada kesan tapak kaki atau darah.
Hidung, bibir, lidah dan telinganya dipotong.
Kulit ekornya disiat.
Pada pendapat saya, macam kena potong dengan laser.
Mereka guna sesuatu yang panas kerana bulunya mengeriting macam terbakar.
Pada masa itu, padang ragut ini dilitupi salji?
- Ya, empat inci. - Empat inci salji.
- Ya. - Tiada jejak?
Tiada jejak.
Tiada darah?
Setitik pun tiada.
Langsung tiada darah pada bangkai itu.
Menurut doktor haiwan saya, satu-satunya cara
untuk keringkan darah binatang adalah dengan menyedutnya semasa ia hidup
supaya jantungnya mengepam semua darah keluar.
- Menyeksakan betul. - Ya.
Saya tahu lembu-lembu lain di padang ragut ini sangat takut.
Lembu-lembu saya tak pernah takut. Saya boleh belainya.
Sebagai penternak lembu, saya sangat yakin.
Ada kejadian aneh berlaku yang buat lembu-lembu itu ketakutan.
Ada wartawan penyiasatan pernah gelarnya sebagai penuaian makhluk asing.
Saya tak tahu kebenarannya, tapi memang nampak macam seseorang
menuai bahagian dan organ lembu,
tapi bukan untuk dimakan macam kita.
Saya jumpa bangkai lembu ini dalam keadaan terduduk.
Kira-kira enam bulan selepas itu. Disember dan Julai.
Secara logiknya,
kepalanya akan jatuh ke tanah sejurus selepas ia mati.
Lembu itu dah mati dan kepalanya masih tegak.
- Ini sangat pelik dan menakutkan. - Ya.
Kenapa awak rasa ini bukan kerja manusia?
Dah 70 tahun saya menternak lembu.
Saya tahu semua jenis pemangsa yang boleh bunuh lembu
dan pelakunya tak termasuk dalam kategori itu.
Manusia tak boleh angkat lembu yang seberat lebih satu tan,
letakkannya dalam posisi itu,
potong dan ambil bahagian tertentu,
dan sedut darahnya tanpa meninggalkan kesan.
Mustahil.
Saya rasa ada benda sedutnya ke atas,
buat apa yang mereka buat dan letakkannya semula.
Mereka boleh datang dan bunuh lembu tanpa meninggalkan apa-apa kesan,
jadi tak mustahil mereka akan bunuh lebih banyak lembu.
- Mungkin semua lembu. - Atau manusia.
- Ya. - Macam kita menuai.
- Ya. - Mereka sedang menuai.
Ya, itulah yang mereka lakukan.
Mereka tak datang, bunuh lembu dan biarkan saja bangkainya.
Mereka ambil bahagian tertentu daripada lembu-lembu itu.
Anak lelaki Dave sendiri ada pengalaman aneh di sini.
- George. - Isteri saya, Ginger.
Ginger, selamat berkenalan. Awak nampak benda itu di sini?
Kami lalu di sini dan ternampak seekor rusa jantan.
Ramai orang nak tengok rusa jantan itu,
jadi saya berhenti dan rakam. Rusa itu berdiri di hujung cerun sana.
Pada masa itu, saya tak perasan apa-apa. Apabila orang tonton video itu,
mereka tanya saya, "Apa benda di belakang rusa itu?"
- Boleh saya tengok? - Ya.
- Rusanya. - Nampak di belakangnya?
- Sesuatu berjalan di belakangnya. - Ya, tapi...
Ini rusa liar.
Benda itu sangat menyeramkan.
Mustahil rusa itu tak tahu benda itu di situ.
- Biasanya, rusa akan lari. - Ya, ia akan lari.
Kalau itu manusia, rusa itu dah...
Rusa itu pasti tahu.
Rusa itu pandang saya.
Kalau ia betul-betul di belakangnya, rusa itu dah lari.
Kalau perlahankan video itu, lagi pelik.
Boleh saya kongsi salinan video itu di Internet?
- Ya. - Boleh saja.
Kalau dikaitkan dengan hal lain yang berlaku, lagi pelik.
Saya rasa ia sejajar dengan kejadian aneh lain.
Selepas lembu-lembu itu dimutilasi,
saya dan anak saya duduk di anjung pada satu malam musim panas
dan kami nampak ada benda berbentuk tiga segi dan berlampu melintas.
Dia menjerit. Saya lari ambil binokular dan teropongnya.
Benda itu terbang rendah dan perlahan. Senyap sesenyap-senyapnya.
- Di rumah awak? - Ya.
- Ada nampak tanda kebesaran? - Tak.
Rupanya macam sesuatu yang mekanikal. Penuh tiub dan wayar.
Di bawahnya, ada tiga lampu di setiap penjuru.
Macam saya cakap, kami tak nak fikir sangat
kerana kami tak boleh jelaskannya.
Kami tak nak ia menghantui hidup kami.
Kami tak nak tertekan. Kami cuma...
- Kami tak boleh buat apa-apa. - Betul.
Pihak berkuasa tak tahu. Kita cuma mampu berdoa.
- Ya. - Betul.
Makhluk seakan-akan manusia berjalan di atas bukit,
dua kenampakan jelas UFO antara ahli keluarga,
dua kes mutilasi klasik dan crop circle, semuanya di kawasan yang sama,
menunjukkan adanya kaitan antara semua fenomena aneh ini.
Sekarang, kita akan bawa semua maklumat ini kepada kawan saya
yang cukup berkelayakan untuk bantu kita siasat motifnya.
Tiada orang lain di dunia ini yang buat lebih banyak siasatan amali
kes mutilasi haiwan berbanding Colm Kelleher.
Colm ada PhD. Dia seorang ahli biokimia.
Dia pergi ke lokasi kejadian kes-kes mutilasi di serata dunia.
Dia ambil sampel, hantar ke makmal,
buat analisis, bekerjasama dengan doktor haiwan
dan ada beberapa teori tentang fenomena ini.
Kami luangkan dua hari untuk temu bual penternak dan polis.
Ada kira-kira satu dozen kes atau mungkin lebih dilaporkan di sana,
tapi penternak jarang laporkannya.
Kedua-dua penternak ada pendapat berbeza tentang pelakunya.
Penternak di Burns percaya ia kerja manusia.
Dia rasa ini kerja makhluk asing. Dia yakin merekalah pelakunya.
Ada makhluk asing datang dan menuai lembu-lembu dia.
Tujuannya? Saya tak tahu.
Saya teringat akan sebuah operasi pensampelan lapangan.
Saya tak nak ulas lebih lanjut
kerana ia hanya hipotesis yang berdasarkan corak berulang
tisu sama yang diambil daripada lembu-lembu itu.
Yang peliknya, tiada pemangsa makan bangkai-bangkai lembu ini.
Bangkai-bangkai itu seolah-olah mencair ke dalam tanah.
- Awak rasa itu normal? - Ya, itu normal.
Pada awal penubuhan NIDS, National Institute for Discovery Science,
kami letak kamera pengawasan pada bangkai-bangkai
untuk lihat jika ada pemangsa datang.
Selama dua malam berturut-turut, tiada seekor pun pemangsa datang,
sedangkan kawasan itu penuh dengan koyote.
Kamera pengawasan itu tak menipu. Seekor pun tiada.
Kenapa susah sangat nak siasat fenonema ini?
Saya rasa fenomena mutilasi lembu ini,
secara semula jadinya ialah sesuatu yang mengelirukan.
Pelakunya sangat mahir. Mereka mahir dalam pembedahan.
Mereka ada peralatan yang sangat sofistikated.
Saya rasa ini perlakuan ritual yang mempamerkan kuasa dan kehebatan.
Maksud saya, ia satu bentuk ugutan psikologi.
Bukti yang menunjukkan mereka sentiasa selangkah di depan.
Kadang-kadang sebelum tidur, saya terfikir.
Kalau mereka boleh mutilasi lembu, apa maksudnya?
Fenomena mutilasi lembu itu bukanlah satu petanda yang baik.
Sekerap mana mereka tunjuk ancaman terhadap manusia?
Kita pernah kaji kes-kes kecederaan perubatan,
tapi kita takkan dapat mentakrifkan agenda fenomena UFO.
Adakah mereka di tempat yang salah pada masa yang salah
dan mungkin cedera akibat terlalu dekat dengan "sistem pendorongan",
dengan senjata tenaga terarah atau apa saja yang boleh mencederakan?
Kes Colares, Brazil, sangat unik.
Pulau Colares di timur laut Brazil
dikepung selama lebih kurang enam hingga 12 bulan
oleh berpuluh-puluh objek yang berbeza saiz
dan mereka memburu manusia.
- Awak kaji kes itu? - Ya.
Mereka memang berniat untuk mencederakan manusia
dan dalam sesetengah kes, ada yang terbunuh.
Saya tahu tentang kes Colares ketika mula siasat kes-kes UFO
pada lewat 1980-an dan awal 1990-an.
Dulu pun, ia memang aneh.
Kes itu tak sama dengan corak yang saya tahu tentang UFO.
Saya baca semua bahan tentang kes itu, tapi tak jumpa satu pun persamaan.
RUMAH GEORGE
Pada mulanya, saya tak takut dengan idea kunjungan makhluk asing.
Kalau boleh sahkannya, ia akan jadi penemuan terbesar.
Saban hari, saya nampak sisi fenomena itu yang lebih gelap.
Betul cakap Colm.
Insiden Colares, Brazil, adalah yang paling luar biasa.
Pada akhir 1977, beratus-ratus orang di sepanjang Sungai Tocantins
diserang dan dicederakan oleh benda yang turun dari langit.
Ada yang dilaporkan mati dalam kejadian itu.
Gambar-gambar mangsa tersebar ke seluruh dunia.
Ia antara dokumentasi terbaik insiden UFO,
tapi paling membingungkan dalam sejarah peradaban manusia.
Brazil rahsiakan banyak perkara, macam Amerika Syarikat.
- Thiago, apa khabar? - Saya sihat. Apa khabar?
Terima kasih kerana sudi luang masa untuk saya.
Saya nak tanya tentang insiden Colares.
Saksi dan mangsa insiden itu enggan ditemu bual.
Sehingga sekarang?
Dulu, mereka takut sesuatu akan berlaku kalau mereka buka mulut,
tapi stigma itu banyak berubah
dan kebanyakannya disebabkan hal yang berlaku di Amerika Syarikat.
Orang awam dan masyarakat, menggesa kerajaan
untuk dedahkan semua penemuan tentang UFO.
Kalau awak pergi ke sana, awak boleh temu bual mangsa insiden itu.
Fenomena ini masih berlaku.
Sehingga hari ini?
Mereka nampak kejadian sama berulang
dan mereka takut kejadian yang berlaku pada masa itu
akan berulang lagi.
Kalau kejadian ini masih berlaku, saya mesti pergi siasat.
Saya kenal seseorang yang ada kepakaran untuk bantu saya.
Saya terangkan situasinya dan ajak dia sertai siasatan kami.
Nama saya Vernice "Flygirl" Armor. Orang panggil saya Vee.
Selepas dua misi di Iraq,
saya jadi juruterbang kombat wanita kulit Hitam pertama di AS.
Saya bukan pakar semua bidang.
Antara bidang yang di luar kepakaran saya ialah penerbangan.
Saya tak tahu apa-apa. Dia bekas juruterbang helikopter Marin.
Dia boleh bawa pesawat,
tahu jenis-jenis pesawat dan rupa lampu pendaratan.
- Hei, Vee. Silakan. - George.
Dia juga bekas polis, jadi dia pandai buat siasatan.
Dia serba boleh orangnya.
Kami sedang siasat misteri mutilasi lembu.
- Menakutkan, tapi ia tak serang manusia. - Ya.
Kita akan lihat satu kes, Operasi Prato.
Siasatan ini dilakukan di Brazil.
Berpuluh-puluh orang melecur ditembak cahaya seakan-akan laser.
"Buat pusingan 90 darjah dan ubah kelajuan pada ketinggian lebih 35,000 kaki."
- Kita tiada teknologi itu. - Sehingga hari ini.
Maksudnya, ia benda lain.
Sebagai juruterbang kombat, kami dilatih untuk semua jenis situasi.
Biasa atau luar biasa.
Macam mana kita nak faham sesuatu yang melangkaui kemampuan taktikal kita?
Konsepnya macam melanggar hukum fizik dan aerodinamik.
Kalau kita nak tahu motif mereka,
tujuan dan hal yang menarik minat mereka,
kita mesti siasat sisi gelapnya sekali, macam kes ini.
Kita boleh pergi ke Brazil dan siasat.
Okey, jom.
Adakah mereka berniat jahat?
Apakah kemampuan mereka?
Apa yang Tentera Udara Brazil tahu? Mereka ada bukti kukuh?
Andai kata ia makhluk asing, kenapa di Brazil?
Kenapa mereka? Saya akan cari jawapannya.
Terjemahan sari kata oleh Saffura